**Հավելված**   
Հայաստանի Հանրապետության Կոտայքի մարզի   
 Բյուրեղավան համայնքի ավագանու  
2024 թվականի \_\_\_\_\_\_\_ \_\_\_\_\_-ի N \_\_\_\_ - Ա որոշման

«**Հավելված**   
Հայաստանի Հանրապետության Կոտայքի մարզի   
 Բյուրեղավան համայնքի ավագանու  
2023 թվականի փետրվարի 27-ի N 17-Ա որոշման»

***2.1.3․ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԲՅՈՒՐԵՂԱՎԱՆ ՀԱՄԱՅՆՔԻ ԱՂԲԱՀԱՆՈՒԹՅԱՆ ԵՎ ՍԱՆԻՏԱՐԱԿԱՆ ՄԱՔՐՄԱՆ ԿԱՌԱՎԱՐՄԱՆ 2025-2027Թ․Թ․ ՊԼԱՆ***(նախատեսվող վերանայման տարեթիվը՝ 2026 թվական)

**1․ Նախաբան**

Կոտայքի մարզի Բյուրեղավան խոշորացված համայնքն (այսուհետ` համայնք) իր աշխարհագրական դիրքով, մարդկային և տնտեսական ռեսուրսներով, իրականացրած մի շարք ծրագրերով ձևավորել է ապագայի իր տեսլականը․

Ունենալ մաքուր, բարեկարգ, կանաչապատ, զարգացած գյուղատնտեսություն ունեցող և գրավիչ համայնք՝ հնարավորինս հավասարաչափ զարգացած բնակավայրերով: Համայնքը ապրող մարմին է, որին անհրաժեշտ է ամենօրյա խնամք, ուշադրություն, աշխատանք:

Այս համատեքստում համայնքի աղբահանության և սանիտարական մաքրման կառավարման պլանը միտված է նպաստելու համայնքի տեսլականին։

Բյուրեղավան համայնքի աղբահանության և սանիտարական մաքրման կառավարման 2025-2027թթ. պլանը համայնքի մաքրության և բնության պահպանման, բնակչության հարմարավետության և առողջ ապրելակերպ վարելուն ուղղված փաստաթուղթ է։ ԱՍԿՊ-ն հանդիսանալու է Բյուրեղավան համայնքում աղբահանության ոլորտի զարգացման հիմք հանդիսացող հիմնական փաստաթղթերից մեկը, որով կառաջնորդվենք առաջիկա երեք տարիների ընթացքում՝ համայնքում աղբահանության և սանիտարական մաքրման աշխատանքներ իրականացնելիս։

ԱՍԿՊ-ն մշակելիս ուշադրություն է դարձվել համայնքի տարածքում անցակցված հարցումները, աղբահանության և սանմաքրման վերաբերյալ կարիքի գնահատումը, նրա համապատասխանեցմանը օրենքին և մեթոդական ուղեցույցին:

ԱՍԿՊ-ի կազմման ընթացքում հիմնվել ենք համայնքի տարածքում աղբահանության և սանիտարական մաքրման առկա իրավիճակի, համայնքի աղբահանությանն առնչվող հիմնախնդիրների, աղբահանության ոլորտն ավելի լայն հնարավորություններով զինելու, համայնքի տարածքում տնտեսական գործունեության խրախուսման առկա հնարավորությունների և տնտեսության տարբեր ճյուղերի զարգացման (հատկապես՝ օգտագործելով աղբի թափոնների վերամշակման կամ վերաօգտագործման և այլնի) հնարավորությունների, համագործակցային և արդյունավետ կառավարում իրականացնելու վրա։

**2.Աղյուսակների և գծապատկերների ցանկ**

# Աղյուսակ 1. Պլանավորման տարածքի բնութագիր

# Աղյուսակ 2. Խոշորացված համայնքի ժողովրդագրական տեղեկատվություն

# Աղյուսակ 3. Տեղեկատվություն աղբավայրի տարածքի վերաբերյալ

# Աղյուսակ 4. Կոշտ թափոն գոյացնող հիմնական աղբյուրների տեսակները

# Աղյուսակ 5. Թափոնների տեսակներ և գործածության ձևեր

# Աղյուսակ 6. Կանխատեսումների պլանավորման ժամանակաշրջան

# Աղյուսակ 7. Պատասխանատվության փաստացի բաշխում

# Աղյուսակ 8. Ֆինանսավորում և բյուջե

# Աղյուսակ 9. Եկամուտների և ծախսերի նկարագրություն

# Աղյուսակ 10. Հավաքագրում և ծախսեր

# Աղյուսակ 11. Թափոնների գործածության հասանելի տարբերակներ

# Աղյուսակ 12. երկարաժամկետ և կարճաժամկետ ծրագրեր

**3.Հապավումներ**

**ԱՍԿՊ** – Աղբահանության և սանիտարական մաքրման կառավարման պլան

**ՔՀԿ** – Քաղաքացիական հասարակության կազմակերպություն

**ՏԻՄ** – Տեղական ինքնակառավարման մարմին

**ՈՒԹՀՍ** – Ուժեղ և թույլ կողմեր, հնարավորություններ և սպառնալիքներ /SWOT/

**ՊԼԱՆ** – Աղբահանության կառավարման պլան

**ԲԲՇ** – Բազմաբնակարան շենքեր

**ԿԿԹ** – Կոշտ կեցաղային թափոններ

**ՆՈՒՀ** – Նախադպրոցական ուսումնական հաստատություն

**4․ Հայաստանի Հանրապետության Կոտայքի մարզի Բյուրեղավան համայնքի 2025-2027թ․թ․ ԱՍԿՊ-ի կառուցվածքը**

|  |  |
| --- | --- |
| ***Պլանի անվանում*** | Հայաստանի Հանրապետության Կոտայքի Մարզի Բյուրեղավան համայնքի աղբահանության և սանիտարական մաքրման կառավարման 2025-2027թ․թ. պլան |
| ***Պլանի մեջ ընդգրկված համայնք, բնակավայրեր*** | Բյուրեղավան խոշորացված համայնք՝ Բյուրեղավան քաղաք, Նուռնուս և Ջրաբեր գյուղեր |
| ***Պլանավորման ժամանակաշրջան*** | 2025- 2027 թվականներ |
| ***Ներկայացվող Պլանի նախատեսված վերանայման ամսաթիվը*** | 2026 թվական |
| ***Պլանը կազմող անձանց անունը, ազգանունը, պաշտոնը*** | * Սարգիս Ղազարյան, Բյուրեղավանի համայնքապետարանի աշխատակազմի գլխավոր մասնագետ * Վոլոդյա Հայրապետյան, Բյուրեղավանի համայնքային «Բարեկարգում և կանաչապատում» համայնքային ոչ առևտրային կազմակերպության տնօրեն |
| ***Պլանը կազմող անձանց էլեկտրոնային հասցեն և հեռախոսահամարը*** | +37493346590 ghazaryan-sargis@mail.ru |

***4․1․ Ներածություն***

Բյուրեղավան համայնքը գտնվում է Հայաստանի Հանրապետության Կոտայքի մարզում՝ մայրաքաղաք Երևանից 18 կմ հյուսիս-արևելք, մարզկենտրոն Հրազդանից` 34 կմ հարավ-արևմուտք, Հրազդան գետի ափին:

ՀՀ վարչատարածքային բարեփոխումների արդյունքում 2017 թվականին Կոտայքի մարզի Բյուրեղավան համայնքն իր կազմում միավորեց համանուն քաղաքը և շրջակա երկու գյուղերը՝ Նուռնուս և Ջրաբեր: Միավորումով պայմանավորված որոշակիորեն փոփոխվեցին զարգացման ուղղություններն ու համայնքի արտաքին դիրքավորումը:

Պլանը միտված է Բյուրեղավան խոշորացված համայնքի բոլոր բնակավայրերի աղբահանության և սանիտարական մաքրման որակի բարելավմանը, կոշտ թափոնների կառավարման համակարգի ձևավորմանն ու խոշորացված համայնքի ներսում միջբնակավայրերի համագործակցության խթանմանը: ԱՍԿՊ-ն հնարավորություն կստեղծի նաև հասարակության ցածր իրազեկվածության մակարդակի բարձրացմանը՝ աղբի տեսակավորման, կենցաղային թափոնների կառավարման, աղբի վերամշակման գործընթացների և ռեսուրսների կառավարման պրակտիկայի մասին ցածր տեղեկացվածության վերաբերյալ։

Ներկայումս Բյուրեղավան համայնքի աղբահանության և սանիտարական մաքրման աշխատանքներն իրականացնում են Բյուրեղավանի համայնքային «Բարեկարգում և Կանաչապատում» համայնքային ոչ առևտրային կազմակերպության միջոցով:   
Աղբահանությունն ու սանիտարական մաքրությունը համայնքում իրականացվում է յուրաքանչյուր աշխատանքային օր։ Ներկայումս սանիտարական մաքրման և աղբահանության աշխատանքները համայնքում իրականացվում են Բյուրեղավան համայնքի ավագանու որոշմամբ հաստատած պայմաններով և կարգով: Համայնքում սահմանված աղբահանության վճարը մեկ շնչի հաշվով կազմում է 200 ՀՀ դրամ:

Ընդհանուր առմամբ համայնքում դեռևս ձևավորված չէ աղբի նախնական տեսակավորումը, այսինքն՝ տեսակավորումը սկզբնաղբյուրում։ Հիմնականում այն կատարվում է ոչ ֆորմալ ուղիներով աղբավայրերում: Համայնքի հավաքված աղբը տեղափոխվում է Վարդաշենի աղբավայր:

Ներկայումս իրականացման փուլում է գտնվում «Կոտայքի և Գեղարքունիքի մարզերի կոշտ կենցաղային թափոնների կառավարման ծրագիրը», որի շրջանակներում նախատեսվում է կառուցել Եվրոպական միության չափանիշներին համապատասխան սանիտարական աղբավայր։ Կառուցմանը զուգահեռ երկու մարզերում կներդրվի աղբահանության ինտեգրված արդյունավետ համակարգ, ինչն էլ կնպաստի համայնքում առավել արդյունավետ, հստակ պարբերականությամբ և պատշաճ կերպով աղբահանության և սանիտարական մաքրման աշխատանքների կառավարմանը: Խոշորացված համայնքի բոլոր բնակավայրերում կիրականացվեն աղբահանության որակյալ ծառայություններ՝ ինչով կբարելավվի ծառայությունների մատուցման որակը, կխթանվեն համագործակցության ավելի բարենպաստ պայմանները բնակավայրերի միջև:

ՀՀ Կոտայքի մարզի Բյուրեղավան համայնքի աղբահանության և սանիտարական մաքրման կառավարման 2025-2027թ․թ. պլանը կազմվել է մեթոդաբանության ուսումնասիրության, «Աղբահանության և սանիտարական մաքրման մասին» օրենքի 4.4․-րդ հոդվածի, «Տեղական ինքնակառավարման մասին» օրենքի 82-րդ հոդվածի, «Տեղական տուրքերի և վճարների մասին», «Բազմաբնակարան շենքերի մասին» օրենքների և մի շարք ենթաօրենսդրական ակտերի հիման վրա։

Պլանը համապատասխանում է թափոնների հիերարխիային   
65%-ով՝ նպաստելով թափոնների կառավարման արդյունավետ համակարգի ներդրմանը: Հիերարխիային նպատակն է ապրանքներից առավելագույն օգուտների ստացումը և դրանցից նվազագույն թափոնների գոյացումը: Թափոնների կառավարման արդյունավետ համակարգերն ընդունակ են թափոնների նվազեցումից բացի զգալի այլ օգուտներ բերել, որոնք կարող են նաև ծառայել որպես հիմնական նպատակներ: Բյուրեղավան համայնքի աղբահանության և սանիտարական մաքրման կառավարման պլանում այդպիսի կողմնակի օգուտների շարքում կարելի է նշել.

*Հանրային առողջություն*. չկառավարվող աղբը հաճախ հայտնվում է փողոցներում կամ հորերում՝ գրավելով կենդանիներին և միջատներին: Փոսերի մեջ կամ ոչ համապատասխան աղբավայրերում թափված աղբը կարող է հանգեցնել թունավոր նյութերով ստորերկրյա ջրերի աղտոտման: Աղբի հավաքման և հեռացման գործընթացների բարելավման արդյունքում հնարավոր է ուղղակիորեն ազդել հանրային առողջության, մաքուր ջրի հասանելիության և ավելի մաքուր շրջակա միջավայր ունենալու հիմնախնդիրների վրա:

*Օդի որակ*. աղբի բացօթյա այրման սովորույթը շարունակաբար կիրառվում է աշխարհի տարբեր տարածաշրջաններում՝ որպես սև ածխափոշու առաջացման խոշոր աղբյուր: Թափոնների հավաքագրման երթուղիների վատ կազմակերպման, ինչպես նաև հնացած տրանսպորտային միջոցների կիրառման արդյունքում մեծանում է տրանսպորտային միջոցների կողմից կատարվող արտանետումների ծավալը, ինչը բացասաբար է անդրադառնում օդի որակի վրա:

*Աղքատության կրճատում*. բազմաթիվ տարածաշրջաններում թափոնները բնակչության եկամուտների կարևոր բաղադրիչ են և տնտեսության տարբեր ճյուղերի համար ծառայում են որպես հումք: Տեղական իշխանությունների գործողությունները կարող են նշանակալի ազդեցություն ունենալ տնտեսական, ինչպես նաև աղբի վերամշակմամբ զբաղվող ճյուղերում կյանքի որակի և պայմանների վրա:

*Սոցիալական արդարություն*. կոշտ թափոնների վերամշակման գործընթացը շատ տեսանելի է ազդում մարդկանց կողմից իշխանությունների և հասարակության ընկալման վրա:

***4.2․ Հիմնախնդիրներ, առաջնահերթություններ, տեսլական***

Բյուրեղավան համայնքի ԱՍԿՊ-ի կազմման հիմնախնդիրներն են հանդիսացել՝

* համայնքի տարածքում աղբահանության պատշաճ համակարգի բացակայությունը,
* աղբահանության ծառայությունների մատուցման ընթացքում վերահսկողության և մշտադիտարկման համակարգի թույլ մեխանիզմների կիրառումը,
* շահագործվող տեխնիկայի ֆիզիկական մաշվածությունը, քաղաքաշինական, բնապահպանական և սանիտարական նորմերին համապատասխան աղբավայրերի բացակայությունը,
* համայնքային միջոցների սղությունը և մասնավոր հատվածի կողմից ոլորտում ներդրումներ կատարելու հետաքրքրվածության բացակայությունը,
* սկզբնաղբյուրում աղբի տեսակավորման մշակույթի բացակայությունը՝ դրանց օգտահանման, վերաօգտագործման, վերամշակման և վերականգնման համար խթանիչ մեխանիզմների բացակայությունը,
* hանրության իրազեկվածության ցածր մակարդակը,

որի արդյունքում ձևավորվել է ԱՍԿՊ-ի նպատակն ու ենթանպատակները։

Աղբահանության և սանիտարական մաքրման կառավարման 2025-2027թ․թ. ռազմավարության ընդունման նպատակն է՝ Բյուրեղավան խոշորացված համայնքի տարածքում գոյացող աղբի հավաքման, ինչպես նաև աղբի քանակի նվազեցման, տեղափոխման և անվտանգ հեռացման, օգտահանման ու վերամշակման կայուն մեխանիզմների ներդրումը՝ նպատակաուղղված բնակչության համար հարմարավետ և էկոլոգիապես անվտանգ պայմանների ապահովմամբ:

**Ենթանպատակ 1**

Համայնքի հնարավորությունների առավելագույն չափով աջակցություն «Կոտայքի և Գեղարքունիքի մարզերի կոշտ կենցաղային թափոնների կառավարման ծրագրի» իրականացման նպատակով։

**Ենթանպատակ 2**

Ունենալ համայնքային բարելավված ենթակառուցվածքներ՝ խթանելով առավել արդյունավետ միջհամայնքային համագործակությունն ու բնակիչների ակտիվ մասնակցությունը։

**Ենթանպատակ 3**

Հանրային իրազեկվածության բարձրացում և կարողութոյունների զարգացում՝ թափոնների ճիշտ կառավարման և բնակչության մշտական և հետևողական մասնակցությունը աղբահանության և սանիտարական մաքրման կառավարման գործընթացներում ապահվելու նպատակով:

**Ենթանպատակ 4**

Համայնքի աղբահանության կառավարման համակարգի և սանիտարական մաքրում իրականացնող ենթակառուցվածքների պրակտիկ գործունեության բարելավում՝ խոշորացված համայնքի ամբողջ տարածքը սանիտարահիգիենիկ պահանջներին համապատասխան սպասարկելու նպատակով*։*

**Ենթանպատակ 5**

Աղբահանության նոր սխեմաների ներդնում համայնքում աղբահանության և սանիտարական մաքրման աշխատանքները համակարգված իրականացնելու նպատակով։

Համակարգելով համայնքի աղբահանությանն և սանիտարական մաքրմանն ուղղված հիմնախնդիրներն ու նպատակները, ձևակերպվել է համայնքի տեսլականը աղբահանության վերաբերյալ․

*Ունենալ զարգացած, մաքուր և բարեկեցիկ՝ հարմարավետ համայնք, իրականացնելով տեխնիկապես հագեցվածությամբ և նորարական լուծումներով աղբահանություն և սանիտարական մաքրում, ունենալ համայնքային բարելավված ենթակառուցվածքներ, մեծացնել բնակիչների մասնակցությունը՝ աղբահանության ոլորտի զարգացումն ապահովելու նպատակով։*

Բյուրեղավան համայնքի աղբահանության և սանիտարական մաքրման կառավարման 2025-2027թ․թ. ռազմավարական դրույթների կիրառումը կնպաստի համայնքի աղբահանության կայուն համակարգի ներդրմանը․ որի արդյունքում կունենանք՝ համապատասխան հագեցվածությամբ սանիտարահիգիենիկ, բնապահպանական և քաղաքաշինական նորմերին համապատասխան աղբահանության և սանիտարական մաքրման ծառայություններ, միևնույն ժամանակ, որպես երկրորդային ռեսուրս կնպաստի թափոնների առավելագույնս օգտագործմանը:

***4.3․ SWOT վերլուծություն***

Ստորև ներկայացված է Բյուրեղավան համայնքի SWOT/ՈւԹՀՍ/ վերլուծությունը՝ ընդհանրացնելով խոշորացված համայնքում աղբահանության և սանիտարական մաքրմանը վերաբերող հիմնահարցերը, ուրվագծելով թույլ կողմերն ու սպառնալիքները՝ դրանք վերացնելու նպատակով, և կենտրոնանալով համայնքում աղբահանության ուժեղ կողմերի ու հնարավորություններ և դրանց զարգացումը խթանող այլ ռեսուրսների վրա։

|  |  |
| --- | --- |
| **Ուժեղ կողմեր** | **Թույլ կողմեր** |
| Համայնքի աշխարհագրական բարենպաստ դիրքը:  Համայնքի մաքրության աշխատանքներով զբաղվող կազմակերպության կոմպետենտությունը։  Բնակավայրերի փոխկապակցվածություն, համայնքի կոմպակտություն  (համայնքում հիմականում բազմաբնակարան շենքեր են, ինչը հեշտացնում է աղբահանության կազմակերպումը):  Բնակչության իրազեկվածությունը: | Տեխնիկապես չհագեցված լինելը՝ առկա մեքենաների քանակը և մաշվածությունը թույլ չի տալիս առավել որակյալ կազմակերպել աղբահանությունը:  Համայնքի նեղ, միակողմանի փողոցները:  Աղբի ամբողջական տեսակավորման բացակայությունը:  Ոլորտում մրցակցության բացակայություն:  Աղբահանության սխեմաների և համակարգի ոչ լիարժեք ձևավորված լինելը:  Աղբը նախատեսված վայրերում թափելու մշակույթի բացակայությունը բնակչության շրջանում: |
| **Հնարավորություններ** | **Սպառնալիքներ** |
| Նախադպրոցական ուսումնական հաստատություններում աղբի, աղբահանության և սանիտարական մաքրման մասին կրթական ծրագրերի ներդնում՝ համայնքում մշակույթի ճիշտ ձևավորման և ճիշտ դաստիարակության նպատակով: | Աղբի խառը կուտակումը, որը թափվում է մեկ ընդհանուր աղբավայրում, ինչն էլ առաջացնում է լուրջ բնապահպանական խնդիրներ: |

**5․ Պլանավորված տարածքի բյութագիր**

***5․1․ Պլանավորված տարածքի նկարագրություն***

Բյուրեղավան համայնքի խոշորացումից անցել է շուրջ 6 տարի: Աղբահանությունն ու սանիտարական մաքրումը՝ հանդիսանալով զարգացման նպաստող գերակա ոլորտ, 2025-2027թ․թ․-ին նպատակ ունի հասնելու առավելագույն աստիճանի՝ որակական և ծառայությունների մատուցման մակարդակով: Պլանի իրականացման ընթացքում, մինչ Կոտայքի և Գեղարքունիքի մարզերի համար աղբավայրի կառուցման ավարտն ու շահագործման հանձնելը, Բյուրեղավան համայնքի աղբը կշարունակվի տեղափոխվել Վարդաշենի աղբավայր:

Պլանը իրականացնելու համար անհրաժեշտություն է առաջացել առանձնացնել և ներկայացնել աղբահանության տարածքի ընդհանուր բնութագիրը։ Ըստ պլանի՝ աղբահանության պլանավորվող տարածքը ընդգրկում է բոլոր բնակավայրերի սանմաքրվող աղբը, որի վերաբերյալ տեղեկատվությունը ներկացված է ստորև աղյուսակում 1-ում:

*Աղյուսակ 1*

|  |  |  |  |  |  |  |
| --- | --- | --- | --- | --- | --- | --- |
|  | Ընդհանուր տարածք | Բնակա-վայրերի | Այգեգործական | Արդյունա-բերական | Գյուղա-տնտեսական | Անտառային |
|  | 2452.83 | 393.39 | 123.69 | 215.67 | 1296.17 | 319.53 |
|  | 100% | 16.03 % | 5.04 % | 8.79 % | 52.84 % | 13.02 % |

Աղյուսակ 2-ում ներկայացված է խոշորացված համայնքի ժողովրդագրական տեղեկատվությունը՝

*Աղյուսակ 2*

|  |  |  |  |  |
| --- | --- | --- | --- | --- |
|  |  |  |  |  |
| 13609 | 8560 | 3100 | 63 | 2700 |

**6․ Աղբի տեսակավորման սխեմաներ, աղբանոցներ և աղբավայրեր**

***6․1․ Կոշտ թափոն գոյացնող հիմնական աղբյուրների տեսակը և քանակը***

Բյուրեղավան համայնքի աղբահանության և սանիտարական մաքրման կառավարման 2025-2027թ․թ. պլանի նպատակին հասնելու, իրազեկման միջոցառումներ մշակելու և ծրագրերը իրականացնելու համար առանձնապես կարևոր է թափոնների քանակի և բաղադրության որոշումը՝ ընդունված թափոնների քանակի ցուցանիշներին համապատասխան։

Ներկայումս համայնքում չի իրականացվում աղբի տեսակավորում, այդ պատճառով հնարավոր չէ առանձնացված աղբի տեսակները արտահայտել տոկոսով:

Պլանը նախատեսում է առաջիկա գործընթացներում առավել մանրամասն ուսումնասիրություն և տվյալների կառավարման կարողությունների ընդլայնում աղբահանության և սանիտարական մաքրման ոլորտում:

Տեղեկատվության ամփոփ արդյունքների ցուցանիշները ներկայացված են տոկոսներով աղյուսակ 5-ում։ Ներկայացված համայնքային տեղեկատվության ճշգրտությունը կախված եղանակային պայմաններից և ժամանակահատվածից հնարավոր է հստակ չհամապատասխանի ներկայացված տվյալներին։

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  |  |  | *Աղյուսակ 5* | | | | | | | | |
|  |  |  |  |  |  |  |  |
|  |  |  |  |  |  |  |
| Կոշտ կենցաղային թափոն | 175 | 14875 | 100 | 0 | 0 | 0 | 0 | 0 | 0 | Քանի որ համայնքում աղբը չի տեսակավորվում՝ տեսակավորված աղբի կշիռը հնարավոր չէ նշել: |
| Խոշոր եզրաչափերի թափոն |  |  |  | 0 |  |  |  |  |  |  |
| Շինարարական աղբ |  |  |  | 40 |  |  |  |  |  |  |
| Շահագործումից դուրս եկած ավտոմեքենաներ, մետաղական ջարդոն |  |  |  | 25 |  |  |  |  |  |  |
| Անվադողեր |  |  |  | 100 |  |  |  |  |  |  |
| Փաթեթավորում և փափեթվածք |  |  |  | 25 |  |  |  |  |  |  |
| Էլեկտրական և էլեկտրոնային թափոն |  |  |  | 100 |  |  |  |  |  |  |
| Կենսաբանական թափոն |  |  |  | 10 |  |  |  |  |  |  |
| Վտանգավոր թափոն |  |  |  | 0 |  |  |  |  |  |  |
|  |  |  |  |  |  |  |  |  |  |  |

***6․2․ Կանխատեսումների պլանավորման ժամանակաշրջան***

Հիմք ընդունելով խոշորացված համայնքի իրավիճակի վերլուծութունը, բացահայտված հիմնախնդիրները, առաջնահերթություններն ու տեսլականը, կարող ենք ենթադրել, որ 2025-2027թ․թ․-ի ընթացքում բազմաբնակավայր համայնքի տարբեր տարածքներում հնարավոր են տնտեսական և սոցիալական ոլորտային փոփոխություններ: Փոփոխությունները հիմք կհանդիսանան թափոնների որակական և քանակական աղբի գոյացման:

Առավել մանրամասն ինֆորմացիան ներկայացված է աղյուսակ 6-ում:

*Աղյուսակ 6*

|  |  |  |  |  |  |
| --- | --- | --- | --- | --- | --- |
|  |  |  |  |  | Նշումներ |
|  | 8560 | 9550 | 9860 | 10100 |  |
|  | կաճի 10 %-ով | կաճի 20 %-ով | կմնա նույնը | կաճի 20 %-ով |  |
|  | կմնա նույնը | կմնա նույնը | կմնա նույնը | Կմնա նույնը |  |
|  | կմնա նույնը | կկենտրոնացվի՝ քանական նվազում ապահովելով | կմնա նույնը | Կմնա նույնը |  |
|  | կմնա նույնը | կավելանա | կավելանա | Կմնա նույնը |  |
|  | կմնա նույնը | կվերափոխվի, կավելանա | կավելանա | Կմնա նույնը |  |
|  | կփոփոխվի ըստ պլանի | կմնա նույնը | կմնա նույնը | կմնա նույնը |  |

***6.3․ Պատասխանատվության փաստացի բաշխում***

Պլանում ներկայացված ծրագրերը սահմանված ժամանակին և արդյունավետ իրականացնելու նպատակով կատարվել է այս կամ այն կերպ ներգրավված անձանց՝ շահակիրների, պատասխանատուների, իրականացնողների միջև դերաբաշխում։ Պլանով նախատեսված տարբեր գործողություններ և թափոնների գործածության փուլեր ենթադրում են տարբեր պատասխանատուներ և շահակիրներ։ Հաշվի առնելով, որ աղբահանության և սանիտարական մաքրման ռազմավարությունը պլանավորված է իրականացնելու համայնքը առաջատար դարձնելու նպատակով այս ոլորտում, ուստի ներգրավված կազմակերպությունների պատասխանատվության վերաբերյալ հստակ դերաբաշխումն ըստ գործառույթների տոկոսներով ներկայացված է ստորև աղյուսակ 7-ում՝

*Աղյուսակ 7*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |
|  | 60 | 60 | 10 |  | 20 |  |  |  |  |
|  |  |  | 70 | 100 | 20 | 100 | 100 |  | 100 |
|  |  |  |  | 100 | 20 |  |  | 100 |  |
|  |  |  |  |  | 20 |  |  |  |  |
|  |  |  |  |  | 20 |  |  |  |  |

**7. Հանրային իրազեկվածության աստիճան և մասնակցություն**

Բնակչության շրջանում աղբահանության և սանիտարական մաքրման վերաբերյալ իրազեկվածության աստիճանը, գոհունակությունը որոշելու համար իրականացվել է ուսումնասիրություն, որի նպատակն էր նաև ուսումնասիրել բնակչության ընկալումները, վերաբերմունքը և նախապատվությունները աղբահանության, աղբի տեսակավորման վերաբերյալ:

Աղբահանության իրավիճակի վերլուծությունից ենթադրվում է, որ ուսումնասիրության մասնակիցների 80%-ը բավարարված է աղբահանության որակից և հանդես են եկել առաջարկություններով աղբահանության վերաբերյալ, որոնք ներառվել են աղբահանության պլանը կազմելիս:

*Նկար 6. Աղբահանության որակը համայնքում*

*Նկար 7. Գոհունակությունը և վճարելու պատրաստակամությունը*

Բնակչության մի որոշակի հատված ուսումնասիրության ընթացքում նշել է, որ աղբամանների տեղակայությունը անհարմարություն է առաջացնում, ինչն էլ բերում է բավարարվածության վերաբերյալ դժգոհությունների առաջացման: Այս պատասխանը հիմնականում նշել են գյուղական բնակավայրերի բնակիչները, որտեղ աղբամանները տեղադրված են կենտրոնական փողոցների վրա՝ հեռավորությամբ բնակելի տներից:

*Նկար 8. Աղբահանության հաճախականությունը*

Աղբի տեսակավորման և վերամշակման վերաբերյալ բնակչությունը ակտի մասնակցություն է ցուցաբերել՝ դրական կարծիք արտահայտելով աղբի թափոնների տեսակավորման առաջարկի և ապագա վերամշակմանը նպաստող ծրագրերի իրականացման վերաբերյալ:

*Նկար 9.Աղբի տեսակավորման պատրաստակամությունը*

Բնակչության մեծամասնությունը գտնում է, որ իրազեկման միջոցառումները աղբահանության և սանմաքրման ոլորտում կնպաստեն ոլորտային խնդիրների վերացմանը:

*Նկար 10. Իրազեկման միջոցառումները կնպաստեն ոլորտային խնդիրների վերացմանը*

Արդյունքում աղբահանության և սանիտարական մաքրման կառավարման կայուն համակարգի ներդրման նպատակով անհրաժեշտ է իրականացնել հանրային իրազեկման միջոցառումներ՝

1. Հատկապես համայնքի ՆՈՒՀ-երում և այլ կրթական հաստատություններում դասընթացների, կլոր սեղանների կազմակերպում՝ քննարկվող խնդիրների կարևորության շեշտադրման նպատակով․
2. Բնակչությանը՝ անկախ սեռից, տարիքից և ազգությունից, անհրաժեշտ է իրազեկել թափոնների հետ վարվելակերպի նոր եղանակներին՝ ներկայացնելով, որ թափոնները կարող են նաև հանդիսանալ արժեքավոր ռեսուրսներ․
3. Ներդնել աղբահանության գրագետ մշակույթ տարբեր պետական հաստատություններում և ուսումնական կենտրոններում՝ հիմնվելով օրենսդրական դաշտի կարգավորումների վրա, դրանով իսկ նպաստելով ոլորտի կայուն և համակարգված աշխատանքի ձևավորմանը։

***7.1 Ֆինանսավորում և բյուջե***

Սույն ենթաբաժնում ներկայացված է Բյուրեղավան համայնքի աղբահանության ֆինանսատնտեսական բնութագիրը:

Ուսումնասիրելով հավաքագրման տվյալները՝ վերջին երկու տարվա ընթացքում ձեռնարկված մի շարք միջոցառումների արդյունքում աղբահանության վարձավճարների հավաքագրումը էականորեն տարբերվում է նախորդ տարիների համեմատ:

Աղյուսակ 9-ում ներկայացված է հավաքագրված վարձավճարների, աղբահանության եկամուտների և ծախսերի 2021-2023թ․թ․-ի ընդհանուր տեղեկատվությունը:

*Աղյուսակ 9*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Հ/Հ** | **Տարեկան** | **Աղբահանության եկամուտ/հավաքագրում** | | |  |  | |  | |
|  |  | **Պլան** | **Փաստ** |  |  | **Պլան** | **Փաստ** | **Պլան** | **Փաստ** |
| 1. | 2021 | 20112000 | 18685700 | 92.9 | 0 | 27241800 | 25015125 | 25728319 | 21015940 |
| 2. | 2022 | 21840000 | 21960300 | 100.5 | 0 | 29751800 | 28164826 | 25508809 | 23198750 |
| 3. | 2023 | 22548000 | 16537200 | 73.3 | 0 | 27931800 | 27221948 | 26200000 | 25962058 |

Տնտեսվարող սուբյեկտների և ֆիզիկական անձանց աղբահանության վարձավճարների հավաքագրման, տեղափոխման ծախսերի հավաքագրման մանրամասն տեղեկատվությունը ներկայացված է աղյուսակ 10-ում:

*Աղյուսակ 10*

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  | Ֆիզիկական անձանց հետ գործող աղբահանության  պայմանագրերի թիվ |  |  | Աղբի հավաքման և տեղափոխման ծախս, դրամ, տարի | դրամ/տոննա  , |
| 2021 | 7223 | 200 | 481 | 122 | 18685700 | 25015125 |  |
| 2022 | 7599 | 200 | 483 | 130 | 21960300 | 28164826 |  |
| 2023 | 7667 | 200 | 521 | 126 | 16537200 | 27221948 |  |

Հաշվի առնելով այն, որ բազմաբնակավայր համայնքում աղբի տեսակավորում ներկայումս ընդհանուր առմամբ չի կատարվում, թափոնների գործածության հասանելի տարբերակները ներկայացված են աղյուսակ 11-ում:

*Աղյուսակ 11*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |
|  | 300 | - | - |  |  |  |  |  |
|  | - | - | - | - | - | - | - | - |
|  | - | - | - | - | - | - | - | - |
|  | - | - | - | - | - | - | - | - |
|  | - | - | - | - | - | - | - | - |
|  | - | - | - | - | - | - | - | - |
|  | - | - | - | - | - | - | - | - |
|  | - | - | - | - | - | - | - | - |
|  |  |  |  |  |  |  |  |  |

**8. Նպատակների և թիրախների սահմանում**

|  |  |  |  |  |
| --- | --- | --- | --- | --- |
| **ՆՊԱՏԱԿ**․ Աղբահանության և սանիտարական մաքրման կառավարման 2025-2027թ․թ. ռազմավարության ընդունման նպատակն է՝ Բյուրեղավան խոշորացված համայնքի տարածքում գոյացող աղբի հավաքման, ինչպես նաև աղբի քանակի նվազեցման, տեղափոխման և անվտանգ հեռացման, օգտահանման ու վերամշակման կայուն մեխանիզմների ներդրումը՝ նպատակաուղղված բնակչության համար հարմարավետ և էկոլոգիապես անվտանգ պայմանների ապահովմամբ: | | | | |
| ***Ենթանպատակ 1***  Համայնքի հնարավորությունների առավելագույն չափով աջակցություն «Կոտայքի և Գեղարքունիքի մարզերի կոշտ կենցաղային թափոնների կառավարման ծրագրի» իրականացման նպատակով։ | ***Ենթանպատակ 2***  Հանրային իրազեկվածության բարձրացում և կարողությունների զարգացում թափոնների ճիշտ կառավարման նպատակով: | ***Ենթանպատակ 3*** Աղբահանության սխեմաների ներդնում աղբի հավաքման գործընթացը կանոնակարգված իրականցնելու նպատակով։ | ***Ենթանպատակ*** 4  Սանիտարական մաքրման մասնագիտացված նոր մեքենամեխանիզմների ձեռքբերում և շահագործում՝ սանիտարական մաքրումը առավելագույն աստիճանի հասցնելու նպատակով։ | ***Ենթանպատակ 5***  Համայնքում աղբահանության կառավարման համակարգի և սանիտարական մաքրում իրականացնող ենթակառուցվածքների պրակտիկ գործունեության բարելավում՝ խոշորացված համայնքի ամբողջ տարածքը սանիտարահիգիենիկ պահանջներին համապատասխան սպասարկելու նպատակով։ |
| **ՏԵՍԼԱԿԱՆ**․ Ունենալ զարգացած, մաքուր և բարեկեցիկ՝ հարմարավետ համայնք, իրականացնելով տեխնիկապես հագեցվածությամբ և նորարական լուծումներով աղբահանություն և սանիտարական մաքրում, ունենալ համայնքային բարելավված ենթակառուցվածքներ՝ խթանելով առավել արդյունավետ միջհամայնքային համագործակությունն ու բնակիչների ակտիվ մասնակցությունը աղբահանության ոլորտի զարգացման նպատակով։ | | | | |

***8.1 Կարճաժամկետ և երկարաժամկետ ծրագրեր***

Հաշվի առնելով ԱՍԿՊ-ի նպատակները, կազմվել են կարճաժամկետ և երկարաժամկետ ծրագրեր, նախանշելով իրականացման ժամկետները, թիրախներին և ներգրավված գործընկերներին՝ նպատակին հասնելու համար, ինչը ներկայացված է ստորև աղյուսակում։

|  |  |  |  |  |  |
| --- | --- | --- | --- | --- | --- |
| Ենթանպատակ | Համագործակցող գործընկերներ /Թիրախներ | Ծրագրեր | Կարճաժամկետ | Երկարաժամկետ | Ընթացիկ |
| Հանրային իրազեկվածության բարձրացում և կարողութոյունների զարգացում՝ թափոնների ճիշտ կառավարման և բնակչության մշտական և հետևողական մասնակցությունը աղբահանության և սանիտարական մաքրման կառավարման գործընթացներում ապահվելու նպատակով: | Խոշորացված համայնքի ՆՈՒՀ-եր, այլ կրթական հաստատություններ։ | Խոշորացված համայնքի 8 ՆՈՒՀ-երում, 12 կրթական հաստատություններում դասընթացների, կլոր սեղանների կազմակերպում՝ առկա աղբահանության և սանիտարական մաքրման խնդիրների վերացման նպատակով։ | 2025-2026 |  |  |
| Հատկապես երիտասարդներ շրջանում իրազեկության աստիճանի բարձրացում։ | Բնակչության շրջանում իրազեկման միջոցառումների իրականացում՝ թափոնների հետ վարվելակերպի նոր եղանակներին ծանոթացման և թափոնների միջոցով արժեքավոր ռեսուրսների ձեռքբերման նպատակով։ |  |  | 2025-2027 |
| ՏԻՄ, ուսումնական և պետական համայնքային այլ վայրեր, ՆՈՒՀ-եր, սոցապ, նպաստառուներ, կառավարություն | Աղբահանության գրագետ մշակույթի ձևավորման նպատակով կանանց շրջանում՝ հատկապես մայրերի ներգրավմամբ իրազեկում՝ թափոնների տեսակավորման կարևորության և աղբի կրճատման նպատակով, հիմնվելով օրենսդրական դաշտի կարգավորումների վրա։ |  | 2025-2027 |  |
| ՏԻՄ, ամբողջ խոշորացված համայնքի հանրություն | ՏԻՄ-բնակչություն կապի ամրապնդման նպատակով քննարկումների և այլ երկկողմանի կապերի ստեղծում, միջոցառումների պլանավորում՝ հատկապես շաբաթօրյակների սահմանմամբ։ | 2025-2026 |  |  |
| Համայնքի հնարավորությունների առավելագույն չափով աջակցություն «Կոտայքի և Գեղարքունիքի մարզերի կոշտ կենցաղային թափոնների կառավարման ծրագրին»: | ՏԻՄ, մասնավոր հատված, ներդրումային ծրագրեր | Խոշորացված համայնքի աղբավայրի ստեղծում հասնելով ամբողջ խոշորացված համայնքի աղբահանության 100 տոկոսի։ |  |  | 2025-2027 |
| ՏԻՄ, մասնավոր հատված | Համագործակցության խթանման նպատակով հանրային լսումների իրականացում ծրագիրը իրականացնող կազմակերպության մասնակցությամբ, կարիքների գնահատում և անհրաժեշտ ժամանակահատվածում աջակցության ցուցաբերում։ | 2025-2026 |  |  |
| ՏԻՄ, մասնավոր հատված | Ուսումնասիրել ներկայիս աղբանոցները, բարեկարգել դրանք, նորացնել աղբամանները՝ փոխարինելով ինը նորով, ստեղծելով պարտադիր հարթակներ: |  |  | 2025-2026 |
| ՏԻՄ, մասնավոր հատված | Շահառուի հետ համաձայնեցված և պլանավորված՝ ձեռք բերել աղբի տեսակավորման համար նախատեսված նոր աղբամաններ։ |  | 2025-2027 |  |
| Սանիտարական մաքրման մասնագիտացված նոր մեքենամեխանիզմների ձեռքբերում և շահագործում սանիտարական մաքրումը առավելագույն աստիճանի հասցնելու նպատակով։ | Մասնավոր հատված, ՏԻՄ,կառավարություն, ներդրումային ծրագրեր | Սանիտարական մաքրման մասնագիտացված նոր մեքենամեխանիզմների ձեռքբերում և շահագործում սահմանված ժամկետում։ | 2025-2026 |  |  |
| ՏԻՄ, Կառավարություն | Սահմանված ժամկետներում ստեղծել մասնակցության հնարավորություն ոլորտային դրամաշնորհային ծրագրերին՝ մեքենամեխանիզմների ձեռքբերման նպատակով։ |  |  | 2025-2027 |
| ՏԻՄ, Կառավարություն, մասնավոր հատված | Հաշվի առնելով եղանակային պայմանները՝ անհրաժեշտությունից ելնելով ջրցան մեքենաների ձեռքբերում կատարելագործված ծածկույթով փաղոցների և բակերի լվացումը իրականացնելու նպատակով: |  |  | 2025-2027 |
| ՏԻՄ, Մասնավոր հատված  ՏԻՄ, Մասնավոր հատված | Համայնքում աղբահանության կառավարման համակարգի և սանիտարական մաքրում իրականացնող ենթակառուցվածքների պրակտիկ գործունեության բարելավում՝ խոշորացված համայնքի ամբողջ տարածքը սանիտարահիգիենիկ պահանջներին համապատասխան սպասարկելու և շրջակա միջավայրի ազդեցության կառավարման բարձրացման միջոցով։  Համայնքում աղբահանության կառավարման համակարգի և սանիտարական մաքրում իրականացնող ենթակառուցվածքների պրակտիկ գործունեության բարելավում՝ խոշորացված համայնքի ամբողջ տարածքը սանիտարահիգիենիկ պահանջներին համապատասխան սպասարկելու և շրջակա միջավայրի ազդեցության կառավարման բարձրացման միջոցով։ |  |  | 2025-2027  2025-2027 |
|
| Աղբահանության նոր սխեմաների ներդնում: | ՏԻՄ, մասնավոր հատված, բնակչություն | Աղբահանության և սանմաքրման նոր սխեմաների ներդնում՝ աղբի հավաքման գործընթացը կանոնակարգված իրականցնելու նպատակով։ | 2025-2026 |  |  |
| ՏԻՄ, մանսավոր հատված | Աղբի կոնտեյներների հարթակների կառուցում, տեղափոխում կենտրոնական փողոցների վրա։ | 2025-2026 |  |  |
| ՏԻՄ, մանսավոր հատված, հանրություն | Բնակիչների կողմից աղբաթափման,աղբի դուրս բերման ժամային գրաֆիկների սահմանում։ | 2025-2026 |  |  |
| ՏԻՄ, մանսավոր հատված | Մեքենամեխանիզմների միջոցով աղբի հավաքման նոր գրաֆիկների սահմանում։ | 2025-2026 |  |  |
| Բյուրեղավան բազմաբնակավայր համայնքի աղբահանության և սանիտարական մաքրման 2025-2027թ․թ․-ի պլանի իրականացման արդյունքում համայնքում կունենանք համապատասխան հագեցվածությամբ աղբահանության և սանիտարական մաքրման ծառայություններ՝ ինչի շնորհիվ հստակ պարբերականությամբ և պատշաճ կերպով գոյացող աղբը կհավաքվի ու կհեռացվի:  Կարճաժամկետ ծրագրերի իրականացմամբ քաղաքացիները և տնտեսվարող սուբյեկտները կտեսակավորեն գոյացող աղբի առնվազն 10%-ը սկզբնաղբյուրում:  Աղբի թափոնների տեսակավորման միջոցով՝ կօգտահանվեն և կվերամշակվեն դրանք, ինչն էլ կնպաստի դեպի աղբավայր հեռացվող աղբի քանակի նվազեցմանը:  Հանրային իրազեկման միջոցառումների իրականացմամբ կներդրվի աղբաթափման մշակույթ:  Կբարեկարգվեն գործող աղբանոցների տարածքները, կհամապատասխանեցվեն սանիտարական նորմերին:  Մարզում նոր աղբավայրի կառուցմամբ և շահագործմամբ հնարավորություն կստեղվի կանաչապատ տարածքների հիմնման, համայնքի աղբավայրի փակման և լոկալ աղբավայրերի վերացման:  Կնվազեն մարդկանց առողջության ու շրջակա միջավայրի վրա բացասական ազդեցությունները: | | | | | |